אנדרה סילבה

אנדרה מיגל ואלנטה דה סילבה (בפורטוגזית: André Miguel Valente da Silva; נולד ב-6 בנובמבר 1995 בבגים דו מונטה שבפורטוגל) הוא כדורגלן פורטוגזי המשחק בעמדת החלוץ בקבוצת ר.ב. לייפציג ובנבחרת פורטוגל. סילבה גדל במחלקות נוער של מועדונים שונים בעיר פורטו, ובשנת 2011 הצטרף למחלקת הנוער של המועדון הבכיר בעיר, פורטו. בעונת 2013/2014 החל סילבה לשחק בפורטו ב', קבוצת המילואים של פורטו. ב-2 בינואר 2016 ערך סילבה את הופעת הבכורה שלו בקבוצה הראשונה של המועדון, כשנכנס כמחליף במקומו של וינסנט אבובקאר בדקה ה-71 בהפסד 0–2 לספורטינג ליסבון במסגרת המחזור ה-15 בליגת העל הפורטוגלית. ב-14 במאי הבקיע סילבה את שער הבכורה שלו במועדון, שער בדקה ה-88 בניצחון 0–4 על בואבישטה במסגרת המחזור ה-34 בליגה. בעונתו הראשונה בקבוצה הראשונה של המועדון ערך סילבה 9 הופעות ליגה, בהן הבקיע שער אחד. את עונת 2016/2017 פתח סילבה בסערה, עם 5 שערים ב-7 הופעות ליגה. ב-14 בספטמבר 2016 ערך סילבה את הופעת הבכורה שלו בשלב הבתים של ליגת האלופות, כששיחק 90 דקות בתיקו 1-1 נגד פ.צ. קופנהגן במסגרת שלב הבתים של עונת 2016/2017. ב-18 באוקטובר הבקיע סילבה את שער הבכורה שלו בליגת האלופות, שער מכריע בפנדל בדקה השנייה של תוספת הזמן של המחצית השנייה בניצחון 1–2 על קלאב ברוז' במסגרת המחזור השלישי של שלב הבתים. ב-12 ביוני 2017 חתם סילבה לחמש שנים במילאן. ב-27 ביולי ערך את הופעתו הבכורה בקבוצה בניצחון 0–1 על קראיובה במוקדמות הליגה האירופית. ב-17 באוגוסט הבקיע צמד שערי בכורה בניצחון 0–6 על שקנדיה במוקדמות הליגה האירופית. ב-11 באוגוסט 2018 הושאל סילבה לעונה אחת לסביליה. ב-12 באוגוסט ערך את הופעתו הבכורה בקבוצה בהפסד 1–2 לברצלונה בסופר קאפ הספרדי. ב-19 באוגוסט כבש שלושער בכורה בקבוצה בניצחון 1–4 על ראיו ואיקאנו. ב-2 בספטמבר 2019 הושאל סילבה לאיינטרכט פרנקפורט וב-10 בספטמבר 2020 חתם בה על חוזה קבוע לשלוש שנים. עונת 2020/2021 הייתה עונת שיא מבחינתו של סילבה עם 28 שערים בבונדסליגה, הוא שיפר בשער אחד את שיא המועדון לעונה אחת מלפני 44 שנים שהיה שייך לברנד הולצנביין. רק רוברט לבנדובסקי, חלוץ באיירן מינכן האלופה עם 41 שערים כבש יותר מסילבה באותה העונה. ב-2 ביולי 2021, חתם בר.ב. לייפציג מהבונדסליגה לחמש שנים. ב-15 באוגוסט ערך הופעת בכורה בהפסד קבוצתו 0–1 למיינץ 05. ב-20 באוגוסט כבש שער בכורה בניצחון 0–4 על שטוטגרט. ב-2 באוגוסט 2023 הושאל אנדרה סילבה לריאל סוסיאדד מהלה ליגה לעונה אחת, עם אופציה לרכישה בסיום ההשאלה. סילבה ערך 19 הופעות ליגה במדי הקבוצה והבקיע שלושה שערים. אופציית הרכישה לא מומשה, ובתום עונת ההשאלה חזר לר.ב. לייפציג. ב-1 בספטמבר 2016 ערך סילבה את הופעת הבכורה שלו בנבחרת פורטוגל, כשהחליף את אדר בפתיחת המחצית השנייה בניצחון 0–5 על נבחרת גיברלטר במשחק ידידות. ב-7 באוקטובר 2016, בהופעתו השלישית בנבחרת הבקיע סילבה את שער הבכורה שלו, שער בדקה ה-86 בניצחון 0–6 על נבחרת אנדורה במסגרת מוקדמות מונדיאל 2018. ב-10 באוקטובר 2016, בהופעתו הרביעית בנבחרת, הבקיע סילבה שלושער בניצחון 0–4 על נבחרת איי פארו במסגרת מוקדמות מונדיאל 2018. נכלל בסגל נבחרת פורטוגל לטורניר מונדיאל 2022. ר.ב. לייפציג הגביע הגרמני: 2021/2022, 2022/2023 מדיה וקבצים בנושא אנדרה סילבה בוויקישיתוף אתר האינטרנט הרשמי של אנדרה סילבה (בפורטוגזית ובאנגלית) אנדרה סילבה, ברשת החברתית פייסבוק אנדרה סילבה, ברשת החברתית אקס (טוויטר) אנדרה סילבה, ברשת החברתית אינסטגרם אנדרה סילבה, באתר Transfermarkt אנדרה סילבה, באתר Fussballdaten.de (בגרמנית) אנדרה סילבה, באתר Soccerway אנדרה סילבה, באתר BDFutbol אנדרה סילבה, באתר WorldFootball.net אנדרה סילבה, באתר National Football Teams אנדרה סילבה, באתר FootballDatabase.eu A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית)